বড় পদক্ষেপ রেলের! গ্রুপ সি’র সমস্ত নিয়োগ বাতিলের সিদ্ধান্ত

ওয়েব ডেস্ক: ভারতীয় রেলওয়ে বোর্ডের পক্ষ থেকে বাতিল করে দেওয়া হল গ্রুপ সি পদের যেই বিজ্ঞপ্তি প্রকাশ করা হয়েছিল সেটি।

জানা যাচ্ছে, গ্রুপ সি’র ওই নিয়োগে অনিয়মের অভিযোগ রয়েছে, তাই সমস্ত নিয়োগ বাতিল করার সিদ্ধান্ত নেওয়া হয়েছে রেলের তরফ থেকে। এক বিজ্ঞপ্তি প্রকাশ করে এই কথা জানানো হয়েছে ভারতীয় রেলের তরফ থেকে। পাশাপাশি এও জানানো হয়েছে, যতদিন না পরবর্তী বিজ্ঞপ্তি প্রকাশ করা হবে ততদিন পর্যন্ত এই বিষয়ে কোন পদক্ষেপ গ্রহণ করা হবেনা বলে জানিয়ে দেওয়া হয়েছে রেলের বিভিন্ন বিভাগের জেনারেল ম্যানেজারদের তরফ থেকে।

আরও পড়ুন: রেলের নোটিসে তালা ঝুলল স্কুলে! দিশেহারা পড়ুয়ারা

উল্লেখ্য, সম্প্রতি রেলের বিভাগীয় পরীক্ষার প্রশ্নপত্র ফাঁসের অভিযোগ ওঠে। আর এই ইস্যুতে উত্তরপ্রদেশ থেকে ২৬ জন রেল আধিকারিককে গ্রেফতারও করা হয়েছিল। শুধুতাই নয়, অভিযুক্তদের বাড়ি থেকে তল্লাশি চালিয়ে উদ্ধার করা হয়েছিল ১ কোটি ১৭ লক্ষ টাকা। আর তারপরেই রেলের পক্ষ থেকে ৪ মার্চের সমস্ত নিয়োগ সংক্রান্ত বিজ্ঞপ্তি বাতিলের সিদ্ধান্তের কথা জানানো হয় রেল বোর্ডের তরফ থেকে।

দেখুন অন্য খবর